procesaur/Wiki.mk huggingface dataset:
Трпко Бицевски

Трпко Ристов Бицевски (, Горно Пожарско, Мегленско) — македонски етномузиколог, мелограф и композитор.
1 Животопис
Во време на Граѓанската војна во Грција, семејството на Бицевски го напуштило родното село и во 1948 година се доселило во селото Ерџелија, Светиниколско. Основно училиште завршил во Ерџелија, средно музичко училиште во Скопје и во 1967 година дипломирал на Факултетот за музичка уметност, Оддел за музички фолклор, на Белградскиот универзитет. На 25 март 1983 година докторирал на Музичката академија во Скопје на тема „Двогласјето во СР Македонија - архитектоника и ритам во светлината на теоретските музиколошки сознанија.
Две години бил наставник по музичко воспитување во Свети Николе, а по дипломирањето на Музичката академија, остатокот од работниот век го минал како етномузиколог во Институтот за фолклор „Марко Цепенков“ во Скопје во Одделот за народна музика, почнувајќи како стручен соработник напредувал преку научен соработник и виш научен соработник до научен советник. Еден мандат бил и директор на институтот.
Мелографирал над 15.000 македонски народни песни и објавил две монографии и 12 зборници со македонски народни песни од кои 4 во коавторство со д-р Лазо Каровски.
Џошуа Ампонсем

Џошуа Ампонсем (роден 1991) е климатски активист од Гана и ко-основач на Младинската организација зелена Африка. Тој е специјалист за климата во Канцеларијата на пратеникот за млади на Генералниот секретар на Обединетите нации. Тој е главен автор на „Адаптирање за нашата иднина“, првиот истражувачки труд за улогата на младите во унапредувањето на климатската адаптација. Неговата кариера била повеќе фокусирана на решенијата за управување со климата и контрола на отпадот, додека го унапредувал младинскиот ангажман во намалување на ризикот од катастрофи и адаптација на климатските промени на меѓународно ниво.
1 Активности за климата
Ампонсем започнал со застапување за климата во 2014 година како дипломиран студент на Универзитетот во Кејп Коуст каде првпат дознал за климатските промени. Во 2014 и 2015 година, пред и по Конференцијата за клима за усвојување на Парискиот договор, Ампонсем се приклучил во движењето за животна средина на младите во Гана каде предводил улични протести во Акра против проектот за електрана на јаглен предложен од Владата на Гана. Ампонсем брзо ја основал Младинската организација зелена Африка како студентска иницијатива за давање климатски решенија. Неговата мотивација е „да ги доведе академските разговори од училницата до практични решенија за заедниците“.
Ампонсем присуствувал на меѓународната конференција за климата на Обединетите нации, во 2016 година, каде што ја подигнал свеста за потребата од женско лидерство и отсуството на домородното знаење во дијалозите за климата. Неговото застапување за родова еднаквост, кое тој го опишал како „неопходност да се обезбеди одржлива економска трансформација при заштита на еколошките и природните ресурси“, со што го ко-дизајнирал проектот во 2017 година за да обезбеди пристап до вода во Северна Гана каде што 66,75% од девојчињата ги пропуштале училишните денови поради недостиг на вода предизвикана од климатските промени.
2 Иницијативи
Тој е соработник во Глобалниот центар за адаптација од 2020 година. Џошуа студирал магистер по географија на еколошки ризици и човекова безбедност понудена во Универзитетот во Бон. Тој водел неколку проекти за поддршка на заедницата за инженерство на одржлив развој и започнал различни климатски иницијативи во Гана. Тој присуствувал на клучни настани и самити на ОН како говорник за да разговара за важноста на учеството на младите во политиките за адаптација на климата. Тој бил еден од судиите на иницијативата Афри-пластика каде повикал за инвестирање во иновациите за управување со отпад за да се справи со загадувањето со пластика. Тој ја иницирал која одржала настан со младински климатски совети во Гана, Холандија, Данска, Бразил и младински климатски мрежи во Уганда за време на одржан во Стокхолм на 2 и 3 јуни 2022 година.
Јованче Поп Антов

Јованче Поп Антов ( во — во ) — македонски револуционер, член на ТМОРО.
1 Животопис
Тој бил најмал од браќата Поп Антови. Основно училиште завршил во Ваташа, а прогимназија во Прилеп, каде како учител работел неговиот брат Тодор. Контактите на неговиот брат со видни македонски револуционери му овозможиле уште рано да ја осознае идеата на македонската револуционерна орrанизација и да ги прифати нејзините принципи. По завршување на прогимназијата се запишал на Педагошкото училиште во Скопје. Јованче иако палав со немирен дух го сакал својот позив и веднаш по завршувањето на училиштето од страна на црковно-училишната општина е поставен за учител во Кавадарци. Набргу станал член на ТМОРО, а во 1904 година поради неговата револуционерна дејност за да не биде уапсен се илегализирал и се вклучил во револуционерната чета на војводата Добри Даскалов.
Јованче Поп Антов особено се активирал во чистење на теренот во Тиквешијата од врховистичките банди. Во една таква акција против врховистичкиот војвода Јован Радњански бил тешко ранет и приморан два месеца да помине на лекување. Бидејќи раната се комплицирала користејќи ги врските на постарите браќа бил испратен во Солун, каде останал се до конечното излекување. По враќањето во Ваташа станал раководител на месната организација, а извесен период бил и раководител на месната ваташка чета.
На 28 јуни 1906 година Јованче Поп Антов бил убиен пред селската кафана среде бел ден од страна на еден Турчин член на т.н. "Тајни турски комитети", чија што цел била ликвидирање на сите значајни личности на организацијата, кои биле потенцијална опасност за егзистенцијата на турското население во Тиквешијата.
2 Поврзано
* Христо Поп Антов
* Тодор Поп Антов
Ристо Сталев

Д-р Ристо Сталев се среќава и како Ристо Поп Стојанов Сталев ( во — во ) — македонски доктор.
1 Животопис
Бил роден во свештеничко семејство. Завршил основно училиште во Ваташа, а нижа гимназија во Кавадарци. Во Велес завршил гимназија и како најдобар ученик на генерацијата се стекнал со право да користи кралска стипендија. Во 1930 година се запишал на Медицинскиот факултет во Белград, а го завршил во 1935 година. Со дипломата лекар станал дворски лекар на кралското семејство Караѓорѓевиќ и бил еден од најмладите а во исто време и најдобрите лекари на кралскиот двор.
Пред почетокот на Втората светска војна отворил приватна лекарска ординација во Белград, а во меѓувреме специјализирал ренгенолоrија. Бил многу приврзан кон своето родно Ваташа и секоја година по дваесетина дена престојувал кај својот брат и сестра. Д-р Ристо Сталев починал во Белград во 1946 година на 36 годишна возраст.
Пејачки глас

Пејачки глас — група гласови со слични гласовни опсези, способни да пеат со слична теситура и со слични гласовни преодни точки.
1 Женски пејачки гласови
Според висинскиот опсег, се делат на:
* сопран
* мецосопран
* алт
2 Машки пејачки гласови
Според висинскиот опсег, се делат на:
* контратенор
* тенор
* баритон
* бас-баритон
* бас
Машките пејачки гласови можат да пеат и на највисоките женски позиции (сопран) со помош на техника на пеење наречена фалсето.
Лазо Угуров

Лазо Угуров - Сугаре ( во — ) — македонски партизан, учесник во Народноослободителната војска на Македонија.
1 Животопис
Завршил основно образование по што започнал да го изучува налбатскиот занает. Во редовите на напредното движење се вклучил во 1941 година и тоа во групата за агитација и пропаганда со задача да го разобличи бугарскиот фашистички окупатор во Црноречието. Во 1942 година, станал член на МК на КПЈ за Кавадарци, а истата година бил уапсен од бугарската полиција. Во август истата година бил повторно уапсен поради растурање на илегален материјал поради што бил осуден на шест месеци затвор. На 14 мај 1943 година во месноста „Вишешница” присуствувал на формирањето и положил заклетва при формирањето на одредот „Добри Даскалов”. Со одредот учествувал во голем број акции. Во 1944 година бил поставен за член на Обласниот комитет на Тиквешијата. Поради неговата револуционерна активност од страна на бугарските власти бил осуден во негово одсуство на смрт со бесење.
Приказната за витезот

Приказната за витезот (|A Knight's Tale) — американски средновековен филм од 2001 г. Филмот е напишан и режиран од Брајан Хелгеланд. Насловот на филмот е позајмен од една од „Кантербериските приказни“ на Џефри Чосер, кој е еден од ликовите во филмот.
Особеноста на филмот е свесната употреба на многу анахронизми — современи танци, спортски скандирања, забава (воведување на учесници) во стилот на современи спортски натпревари, повикување на современи марки (марката на оклопот е направена како логото на фирмата Nike). Звучниот запис на филмот содржи рок-хитови — „We Will Rock You“ и „We Are the Champions“ од Queen, „Golden Years“ од Дејвид Боуви, „The Boys Are Back in Town“ од Thin Lizzy, „You Shook Me All Night Long“ од групата AC/DC и многу други.
1 Содржина
По смртта на својот господар, селски оруженосец, поттикнат од глад и жед за слава, добива нова самоличност како витез.
2 Улоги
Хит Леџер, сер Вилијам Тачер / сер Улрих фон Лихтенштајн од Гедерланд
Шенин Сосамон, леди Џоселин
Марк Ади, Роланд
Пол Бетани, Џефри Чосер
Алан Тјудик, Ват
Руфус Суел, гроф Адемар од Анжу
Лора Фрејзер, Кејт, ковачката
Џејмс Пјурфој, сер Томас Колвил / Едвард, Црниот Принц од Велс
Смртна казна во Зелен ’Рт

Смртната казна во Зелено’ртските Острови не е законска казна според важечкиот закон. Највисоката казна е 25 години. Последното погубување било извршено во 1835 година, кога островите биле дел од Португалската империја.
ВРЕДИ (коалиција)

ВРЕДИ, познато исто така како и ВЛЕН — македонска политичка коалиција составена од Движење Беса, Алијанса за Албанците, Алтернатива и Демократско Движење. Коалицијата "Вреди" е предводена од Биљал Касами.
Во 2025 година, Арбен Таравари и Алијанса за Албанците ја напуштаат коалицијата "Вреди".
1 Резултати од избори
На парламентарните извори во 2024 година, коалицијата освоила 107.081 глас, односно 10.93% од гласовите и освоиле 14 пратенички места. Вреди и ВМРО-ДПМНЕ, составија влада на кој добија 6 министерски места и претседател на собранието Африм Гаши. На 15 мај 2025 година, Алијанса на Албанците (Крило на Таравари) ја напушти владата со што коалицијата ВРЕДИ остана со 11 пратеници во собранието.
Партија, Водач, Мандати, Година
Алијанса за Албанците, Арбен Фетаи, 2, 2024
Движење Беса, Биљал Касами, 3
Демократско Движење, Изет Меџити, 2
Самоопределување, Беким Ќоку, 1
Алтернатива, Зеќирија Ибрахими, 3
Витешки турнир

Витешки турнир — воен натпревар на витези во Средновековна Западна Европа. Целта на турнирот е да се покажат борбените квалитети на витезите што ја сочинувале главната воена сила во средновековието. Првично, турнирите настанале како начин да се научат уметностите на војната во мирно време, како и за искусните учесници да ја покажат својата обука и доблест. Потоа стануваат вид на забава во која формалностите добиваат сè поголемо значење и борбата станува помаловажна и поусловна. Турнирите постепено се претвориле во прекрасни театарски претстави и традиционално поттикнувале изразена почит кон жените, при што наградата на победникот се дава од раката на некоја дама.
1 Историја
Не е точно утврдено кога започнале витешките турнири, но нивното прво историско спомнување е во една хроника од Опатијата на Сен Мартен (француски: ''abbaye Saint-Martin de Ligugé'') во Тур, Франција. Записите што се однесуваат на 1066 г. ја опишуваат смртта на Жофроа де Прели (фр. ''Geoffroi de Preully''), кој починал на турнир за кој самиот тој ги напишал правилата.
2 Поврзано
* Витез
* Витешки двобој
* Среден век
Анахронизам

Анахронизмот се однесува на нешто што погрешно е сместено во временски период каде што не припаѓа. Тоа се случува кога некој предмет, идеја или обичај се користи или прикажува во временски период што му претходи или настанува по неговото вистинско постоење. Ова може да се случи во книжевноста, уметноста, технологијата, модата или кој било аспект од културата.
Во книжевноста и уметноста, можат да се појават анахронизми кога писателите или уметниците погрешно вклучуваат предмети, јазик или обичаи што не постоеле во временскиот период што се прикажува. На пример, прикажувањето ликови во Стара Грција користејќи современа технологија како паметни телефони би било анахронизам. Анахронизмите можат да се појават и во технологијата и науката, каде застарените методи или уреди се прикажуваат како сегашни или напредни. На пример, прикажувањето на средновековен ритер со помош на телескоп би било историски неточно.
1 Живопис
Во сликарството, анахронизмите се вообичаени во средновековието, ренесансата и делумно класицизмот, кога древните и библиските ликови биле прикажани во костими и околина од епохата современа на уметниците (или ги одразувале тогашните идеи за древноста).
2 Библиографија
*
Трајко Андреев

Трајко Андреев, роден како Трајче Јованов Андреев (Богомила, 7 мај 1925 — Велес, 8 ноември 1944) — македонски партизан, член на комунистичката партија на Југославија и после комунистичката партија на Македонија. Борец од осмата велешка ударна бригада којшто загинал во битката за ослободувањето на Велес. По негова чест ОУ „Трајко Андреев“ го носело неговото име пред 2006, кога школото паднало под склоп на ОУ „Блаже Конески“.
1 Животопис
Трајко Андреев е роден во сиромашна земјоделска фамилија од Богомила. Во рани години имал интерес кон социјализмот и комунизмот, заради нејзиното ширење низ регионот од различни велешки членови од ВМРО (Обединета), како Панко Брашнаров и Алексо Мартулков.
Во септември 1944 година, на 18 години се приклучил со македонските партизани при формирањето на осмата македонска ударна бригада во Отоштино. Учествувал во различни битки, во октомври 1944 учествувал во судири со албански фашистички балисти во Каршијак, Скопско. Во октомври 7-ми учествувал во битката за ослободувањето на селата Грчец и Крушопек. После тоа се борел со балистите во Говрлево.
Со поразот на балистите, осмата македонска ударна бригада ги следиле силите во Здуње, Гургурница и Седларево. Андреев храбро се борел и успешно ги победиле балистите, после победата почнале да водат борби за ослободувањето на Велес. Во 8 ноември, 1944 Андреев учествувал заедно со другите македонски партизани за ослободувањето на градот. Андреев трагично бил погоден од германски куршуми при борбите во главните улици на градот. Бил погребан во неговото родно село.
2 Наводи
Александар Хаџи Јорданов

Д-р Александар Хаџи Јорданов ( во — во ) — македонски медицински работник.
1 Животопис
Основно образование завршил во Ваташа, а гимназија во Велико Градиште и Крагуевац. По завршување на Втората светска војна се запишал на Медицинскиот факултет во Белград, каде што и дипломирал во 1952 година. Како лекар по општа пракса работел во Неготино и Демир Капија, а од 1955 до 1959 година специјализирал гинекологија во Скопје. Кога се вратил работел како лекар специјалист гинеколог во Кавадарци, се до неговото пензионирање во 1987 година.
2 Награди и признанија
За време на неговиот работен век имал добиено голем број награди и признанија, како од организацијата во која работел, така и од градот Кавадарци. Најзначајни се: „Наградата Орден заслуги за народ со сребрен венец” и највисокото општинско признание наградата ''7 Септември''. Починал во Кавадарци во 2001 година.
Смртна казна во Костарика

Смртната казна во Костарика била укината во 1877 година. Костарика била една од петте земји кои ја укинале смртната казна за сите злосторства пред почетокот на 20 век.
Костарика и Соединетите Држави потпишале договор за екстрадиција на 10 ноември 1922 година, кој се однесува на смртната казна како што е наметната од двете нации. Договорот генерално и забранува на Костарика да го предаде преку екстрадиција секој криминалец кој би се соочил со смртна казна во Соединетите држави.
Григори Хаџи Јорданов

Григори Хаџи Јорданов (прва половина на 19 век во — ) — македонски свештеник, преведувач и автор на црковни книжевни дела и ракописи.
1 Животопис
Бил поп или како што и самиот за себе велел свештеник во ваташката црква. Од крајот на 19 век или поточно во 1897 и 1898 година составил поголем број црковни ракописи. Неговите ракописи можат да се разгледуваат од два аспекта како дијалектолошки јазичен материјал и како книжевни дела, бидејќи покрај канонските текстови составил и свои лични творби за разни богослужбени потреби, како и коментари кон црковно канонските текстови. Тој и кога препишувал одбирал што ќе препише од богатата црковна литература и го прилагодувал за своите верници, преведувајќи го на разбирлив јазик.
Меѓу другите материјали зачувани се:*''Литургиски зборник 35 листа,''*''Службеник 69 листа,''*''Требник 244 листа.''*''Богословски зборник со толкувања на светото писмо 11 листа.''*''Празничен пентикостар 68 листа.''*''Литургиски зборник 126 листа и други.''
Неговите дела кои содржат десет одделни ракописи или 2000 страници претставуваат една мала црковна библиотека, од кои може да се види кои текстови го интересираат обичниот македонски човек и која била негова главна литературна преокупација при крајот на минатиот век. Овие ракописи денес се наоѓаат во трезорот на НУБ Св. „Климент Охридски”, а еден негов ракопис од ''Богословскиот зборник'' се чува во Филозофскиот факултет, при универзитетот „Св. Кирил и Методиј” во Скопје. Овој ракопис бил познат уште од порано, но дури сега со споредувањето со новооткриените ракописи е утврдено дека е напишан од Григори Хаџи Јорданов.
Една улица во Кавадарци е именувана со неговото име.
Витешки двобој

Витешки двобој — спорт што го играле витезите во Европа низ средновековието и ренесансата, од XIII до XVI век. Се бореле витези на коњи користејќи различни оружја како што се копја, борбени секири, ками и мечеви. Но најчесто се користеле кавалериски копја и други долги метални копја. Витезите носеле оклоп и се бореле на турнири. Двајцата спротивставени витези се нафрлувале еден кон друг на коњ додека ги држеле своите долги копја. Тие се обидувале да заработат бодови со удирање на противникот по главата или штитот. За да заработат уште повеќе бодови, се обидувале да го скршат врвот или целосно да го скршат сопственото копје. Тие, исто така, се обидувале да се соборат еден со друг од коњот, што потоа би ја завршило рундата. Витезите го гледале витешкиот двобој како начин да вежбаат за битка, како и да ги покажат своите боречки вештини за да ги воодушеват аристократките и жените со висока општествена положба, кои ќе покажат интерес со тоа што за возврат ќе им дадат шал или превез.
Витешките турнири се одржувале во арени или полиња. Противничките витези започнувале од спротивните страни на арената и биле разделени со преграда. Целта била да се победи противничкиот витез и да се освојат многу пари. Тоа било и одлична дејност што обезбедувала забавен начин за обучување и вежбање на нивните вештини за ракување со оружја. Во целост, витешкиот двобој бил далеку од најпопуларните спортови во таа епоха. Освен тоа, до крајот на средниот век, витешките турнири пополека се намалувале како што растела популарноста на другите дејности. До XIX век, витешкиот двобој целосно исчезнал.
1 Етимологија
Зборовите што означуваат коњска борба со копја на јазиците на земјите каде што биле особено популарни историски (фр. ''Joute équestre'', англ. ''Jousting'', герм. ''Tjost'') доаѓаат од старофранцускиот ''joste'', од глаголот ''joster'' — да се бори на копја. Враќајќи се, пак, на вулгарниот латински ''juxtāre'' — да се приближи, да се судри (од лат. ''juxtā'' — да се приближи, граничи).
Александар Ставре Дренова

Александар Ставре Дренова (11 април 187211 декември 1947), познат под акронимот Асдрени, — албански поет, преродбеник, преведувач, писател и автор на поемата која подоцна станала национална химна на Албанија. Тој се смета за еден од највлијателните албански писатели на 20 век.
1 Биографија
Роден е на 11 април 1872 во православно семејство во селото Дреново во близина на Корча, во тој период во рамките на Османлиското Царство. Учел во грчкото училиште во неговото родно село, а само што го продолжил образованието во Корча починал неговиот татко, Ставри Тимиу.
Корчанскиот крај бил емигрантски, што дополнително се засилило после земјотресот во 1879. Александар емигрирал во Букурешт во 1885 каде што биле неговите постари браќа.
Во Романија, Асдрени се поврзал со други албански интелектуалци и писатели со кои започнал да ја јакне албанската дијаспора за борба за национално ослободување. Пред тоа, тој бил силно инспириран од Јероним де Рада и Наим Фрашери како и од Албанската преродба во која Албанците се осознаа како нација која го заслужува правото на самоуправување.
Смртна казна во Чиле

Смртната казна во Чиле е законски санкционирана, иако со значителни ограничувања. Од нејзиното укинување за цивилни прекршоци во 2001 година, нејзината примена е ограничена стрикно за воен персонал осуден за воени злосторства и злосторства против човештвото извршени за време на војна. Ова го става Чиле меѓу седумте земји на глобално ниво кои ја укинале смртната казна само за обични злосторства.
Методот на погубување во Чиле е со пукање, а последниот случај се случил на 29 јануари 1985 година, кога двајца сериски убијци, Хорхе Сагредо и Карлос Топ, биле погубени со стрелачки вод. Историските податоци покажуваат дека помеѓу 1890 и 1967 година, 53 лица биле осудени на смрт и потоа погубени, додека на многу други им била ублажена казната.
Чиле активно го поддржува Мораториумот на ООН за укинување на смртната казна од 2007 година и постојано гласал во негова корист. Дополнително, Чиле е потписник на Вториот факултативен протокол кон МПГПП, кој има за цел глобално укинување на смртната казна. Сепак, Чиле се повикала на ставка според член 2.1 од договорот, дозволувајќи погубување во време на војна за осуда на најсериозните воени злосторства извршени во такви периоди. Земјата го потпишала договорот на 15 ноември 2001 година и го ратификувала на 26 септември 2008 година.
Овен Вилсон

Овен Канингам Вилсон (роден на 18 ноември 1968 година) — американски глумец. Тој често соработувaл со режисерот Вес Андерсон, со кого ги делел писателските и актерските заслуги за филмовите ''Bottle Rocket'' (1996), ''Рашмор'' (1998) и ''The Royal Tenenbaums'' (2001) - вториот добил номинација за Оскар и БАФТА награда за најдобро сценарио. Тој, исто така, се појавил во Андерсоновиот ''живот воден со Стив Зису'' (2004), ''Дарџилинг Лимитед'' (2007), ''Фантастичен Мистер Фокс'' (2009), ''Хотелот Гранд Будимпешта'' (2014) и ''Француски Диспеч'' (2021). Вилсон глумел и во романтичната комедија на Вуди Ален ''Полноќ во Париз'' (2011) како незадоволен сценарист Гил Пендер, улога со која добил номинација за наградата Златен глобус. Во 2014 година, тој се појавил во ''Inherent Vice'' на Пол Томас Андерсон и ''She's Funny That Way'' на Питер Богданович .
Харли Квин (ТВ-серија)

''Харли Квин'' (|Harley Quinn) — американска анимирана суперхеројска веб-серија за возрасни во жанрот црна комедија за истоимениот лик на DC Comics, создадена од Пол Дини и Брус Тим. Џастин Халперн, Патрик Шумакер и Дин Лори служат како писатели и извршни продуценти. Серијата ги следи несреќите на Харли Квин по нејзиното раскинување со Џокерот. Анимираната серија била премиерно прикажана на 29 ноември 2019 г. на преносната услуга DC Universe, по што добила потврдни одзиви од критичарите за анимацијата, хуморот, темниот тон, гласовната игра и толкувањето на главниот лик. Серијата била прикажана и во Македонија, на HBO Max, со македонски превод.
Втората сезона од серијата била објавена на 3 април 2020 г. На 18 септември 2020 г., серијата била официјално обновена за трета сезона, чија премиера била на 28 јули 2022 г. на HBO Max. Во август 2022 г., било објавено работењето на четвртата сезона, и премиерно била прикажана на 27 јули 2023 г.
Опаку наопаку

Опаку наопаку — американски анимиран младешки филм од 2015 година, продуциран од Pixar за Walt Disney Pictures. Продуциран од Џонас Ривера, режиран е од Пит Доктер од сценариото што тој го напишал заедно со Мег ЛеФав и Џош Кули. Во филмот глумат гласовите на Ејми Полер, Филис Смит, Ричард Кинд, Бил Хејдер, Луис Блек, Минди Келинг, Кејтлин Диас, Дајан Лејн и Кајл Меклахлан. ''Опаку наопаку'' ја следи интерната работа на умот на Рајли, млада девојка која се прилагодува на преселувањето на нејзиното семејство додека пет персонифицирани емоции управуваат со нејзините мисли и постапки.
Ања Цревар

Ања Цревар (родена на 24 мај 2000 година) е српска пливачка и членка на клубот Натасион Фуенсанта (UCAM Natación Fuensanta).
Таа го освоила бронзениот медал на Европските игри во 2015 година, кои служеле како Европско јуниорско првенство, во мешан стил на 400 метри и постигнала нов национален рекорд. На Светското првенство за јуниори 2015 година одржано во Сингапур, на 15-годишна возраст, таа го освоила 5-тото место во финалето постигнувајќи нов национален рекорд на 400 метри мешано, со што исто така било постигнато време за клафикација на олимписки игри. Затоа, таа ја претставувала Србија на Олимписките игри во 2016 година.
Во октомври 2018 година, го освоила сребрениот медал на 200 метри поединечно за девојки на Младинските олимписки игри 2018 во Буенос Аирес, Аргентина, зад освојувачката на златниот медал Анастасија Горбенко од Израел. Во февруари 2024 година, Цревар била пласирана на 4-то место на 400 метри поединечно мешано за жени на Светското првенство во водени спортови во 2024 година.
Периха тапакуло

''Периха тапакуло или Scytalopus perijanus'' е вид на птица врапчевидни птици од фамилијата Rhinocryptidae (тапакули). Ендемична на планинскиот венец Серанија дел Периха на границата Колумбија - Венецуела, птицата може да се најде на надморска височина од 1600-3225 м. Телото на птицата е долго 10-12 цм а неговата опашка е околу 4цм долга. Примероците долго време се чуваат во музеи, но видот бил опишан дури во 2015 година врз основа на шеснаесет примероци пронајдени помеѓу јули 2008 и февруари 2009 година. Се смета дека е ранлив на истребување.
1 Таксономија
Овој вид птици се најпримитивното семејство на субосцини, поделени на 12 рода кои содржат 60 видови. ''Scytalopus'', родот на кој припаѓа ''Scytalopus perijanus'', има изобилство на слични видови, од кои многу е тешко да се класифицираат според изгледот. Вокални студии и митохондриска ДНК анализа често се користат за да се направи разлика помеѓу видовите во родот; низа визуелно идентични видови претходно класифицирани како подвидови на ''S. Magellanicus'' се идентификувани преку овие методи, а поголемиот дел од подвидовите во родот последователно се рекласифицирани како посебни видови.
Калциум фосфат

Калциум фосфат или калциумов фосфат — семејство материјали и минерали кои содржат калциумови јони (Ca<sup>2+</sup>) заедно со неоргански фосфатни анјони. Некои таканаречени калциумови фосфати содржат и оксид и хидроксид. Калциум фосфатите се цврсти супстанции со хранлива вредност и се среќаваат во многу живи организми, на пр. коскениот минерал и глеѓта. Во млекото е присутен во колоиден облик во мицелите сврзани со казеинската белковина со магнезиум, цинк и цитрат — збирно наречени колоиден калциум фосфат. Разни калциумфосфатни минерали наоѓаат примена во производството на фосфорна киселина и ѓубрива. Прекумерната употреба на извесни облици на калциум фосфат може да доведе до одлевање во кое се содржат хранливи материи, а со тоа, неповолни последици по водите како цветање на алгите и еутрофикација (прекумерно збогатување со хранливи материи и минерали).
1 Ортофосфати, ди- и моноводородни фосфати
Овие материјали содржат Ca<sup>2+</sup> заедно со , или :
* Монокалциум фосфат, E341 (CAS# 7758-23-8 за безводни; CAS#10031-30-8 за монохидрат: Ca(H<sub>2</sub>PO<sub>4</sub>)<sub>2</sub> and Ca(H<sub>2</sub>PO<sub>4</sub>)<sub>2</sub>(H<sub>2</sub>O)
* Дикалциум фосфат (дибазен калциум фосфат), E341(ii) (CAS# 7757-93-9): CaHPO<sub>4</sub> (минерал: монетит), дихидрат CaHPO<sub>4</sub>(H<sub>2</sub>O)<sub>2</sub> (минерал: брушит) и монохидрат CaHPO<sub>4</sub>(H<sub>2</sub>O)
* Трикалциум фосфат (трибазе калциум фосфат или трикалциумов фосфат, понекогаш наречен калциум фосфат или калциум ортофосфат, витлокит), E341(iii) (CAS#7758-87-4): Ca<sub>3</sub>(PO<sub>4</sub>)<sub>2</sub>* Октакалциум фосфат (CAS# 13767-12-9): Ca<sub>8</sub>H<sub>2</sub>(PO<sub>4</sub>)<sub>6</sub>·5H<sub>2</sub>O
* Аморфен калциум фосфат, стаклест талог со разновиден состав, може да биде присутен во биолошки системи.
2 Ди- и полифосфати
Овие материјали содржат Ca<sup>2+</sup> заедно со полифосфати, како и трифосфат :
* Дикалциум дифосфат (CAS#7790-76-3]: Ca<sub>2</sub>P<sub>2</sub>O<sub>7</sub>* Калциум трифосфат (CAS# 26158-70-3): Ca<sub>5</sub>(P<sub>3</sub>O<sub>10</sub>)<sub>2</sub>
3 Хидрокси- и оксо-фосфати
Овие материјали содржат други анјони, покрај фосфат:
* Хидроксиапатит Ca<sub>5</sub>(PO<sub>4</sub>)<sub>3</sub>(OH)
* Апатит Ca<sub>10</sub>(PO<sub>4</sub>)<sub>6</sub>(OH,F,Cl,Br)<sub>2</sub>* Тетракалциум фосфат (CAS#1306-01-0): Ca<sub>4</sub>(PO<sub>4</sub>)<sub>2</sub>O
4 Клиничка значајност
Камењата од калциум фосфат сочинуваат околу 15 % од бубрежниот камен. Овие камења се создаваат во алкална урина, особено со присуство на бактериите ''Proteus''. Ова е најчестиот вид кај бремените жени.
Калциум фосфатот е вообичаениот причинител на микрокалцификации на дојката, особено дистрофните калцификации. Тие можат да се забележат на мамографија како ран знак за рак на дојката. Според морфологијата, радиографски може да се одреди веројатноста микрокалцификациите да бидат показател за рак.
Мецосопран

Мецосопран (од |mezzo soprano „полусопрано“; |bas-dessus; |die Mezzosoprane) — еден од пејачките гласови за жени и момчиња, кој по висина се наоѓа помеѓу алт и сопран. Се разликува од сопранот по потемната боја и понискиот регистер: a—h♭<sub>2</sub>, во исклучителни случаи и до c<sub>3</sub> (високо це).
Во минатото во пејачкиот глас мецосопран пееле и пејачи од кастрати. Некои од улогите за женски мецосопрани се напишани така што нив ги глумат младо момче со типично малку повисок глас. Пример е улогата на Керубин во операта Свадбата на Фигаро.
Мецоспораните обично имаат споредни улоги во оперите. Има забележителни исклучоци од ова: улогата на Кармен во истоимената опера (и други француски опери од 19 век), Росина во Севилскиот бербер итн. Меѓутоа, овие улоги ги пеат и сопрани.
Мецосопрановите се делат во три категории: ''колоратурни'', ''лирски'' и ''драмски''.
* Колоратурните мецосопрани имаат многу подвижен глас во повисокиот регистар, каде што од нив се изискува виртуозност во изведувањете брзи музички пасажи. Пејачките со овој глас успешно пеат улоги напишани за гласови на кастрати. Познати колоратурни мецосопрани се: Чечилија Бартоли, Тереза Берганца, Мерилин Хорн и Елина Гаранча.
* Лирските мецосопрани имаат нежен, чувствителен и понекогаш речиси плачлив глас. Овој вид глас е идеален за улоги каде пејачките прикажуваат машки ликови. Оперски пејачи од овој гласовен тип се: Џенет Бејкер, Агнес Балца, Малена Ернман, Магдалена Кожена, Татјана Тројанос и Фредерика фон Штаде.
* Драмските мецосопрани имаат моќен глас кој може да ја надмине моќта на оркестарот и хорот. Арии за овие гласови посебно напишале Верди, Вагнер и Штраус. Меѓу најпознатите драмски мецосопрани се: Ирина Архипова, Фјоренца Косото, Бисерка Цвејиќ, Криста Лудвиг, Џулиета Симионато и Ширли Верет.
1 Типични мецосопрански улоги во опери
1.1 Колоратурни мецосопрани
* Изабела (''Италијанката во Алжир'', Џоакино Росини)
* Јулиј Цезар (''Јулиј Цезар'', Г. Ф. Хендл)
* Леонора (''Фаворита'', Гаетано Доницети)
* Орсини (''Лукреција Борџија'', Гаетано Доницети)
* Росина (''Севилскиот бербер'', Џоакино Росини)
* Танкреди (''Танкреди'', Џоакино Росини)
1.2 Лирски мецосопрани
* Дидо, (''Дидона и Енеја'', Хенри Персел)
* Дорабела (''Така прават сите'', В. А. Моцарт)
* Кармен (''Кармен'', Жорж Бизе) - може да биде и улога за драмски мецосопран
* Керубино (''Свадбата на Фигаро'', В. А. Моцарт)
* Лола (''Кавалерија рустикана'', Пјетро Маскањи)
* Октавијан (''Кавалер со роза'', Рихард Штраус)
* Орловски (''Лилјакот'', Јохан Штраус)
* Пепелашка (''Пепелашка'', Џоакино Росини)
* Сузуки ( ''Мадам Батерфлај'', Џакомо Пучини)
* Флора Бервоа (''Травијата'', Џузепе Верди)
* Шарлот (''Вертер'', Жил Масене)
1.3 Драмски мецосопрани
* Амнерис (''Аида'', Џузепе Верди)
* Азучена (''Трубадур'', Џузепе Верди)
* Дидона (''Тројанците'', Хектор Берлиоз)
* Кармен (''Кармен'', Жорж Бизе) - може да биде и улога за лирски мецосопран
* Далила (''Самсон и Далила'', Камиј Сен-Санс)
* Марина (''Борис Годунов'', Модест Мусоргски)
* Ортруд (''Лоенгрин'', Рихард Вагнер)
* Принцезата од Еболи (''Дон Карлос'', Џузепе Верди)
* Фрика (''Рајнско злато''; ''Валкири'', Рихард Вагнер)
Емитер

''Емитер'' — македонско списание за популаризација и примена на науката и техниката.
Идејата за списанието почнала да се конкретизира пролетта 1995 година со определување на неговиот концепт и основање на екипата која идеите преку написи ќе ги претвори во стварност. Првиот број излегол на 20 или 21 август 1995 година.
Списанието е присутно на семрежјето од 2009 година.
Ароматична киселина

Ароматични киселини — вид на ароматични соединенија. Во оваа класа се опфатени супстанциите кои содржат ароматичен прстен и органокиселинска функционална група.
Постојат неколку категории на ароматични киселини:
* Фенолни киселини: супстанции кои содржат ароматичен прстен и органска карбоксилнокиселинска функција (скелет C6-C1).
* Ароматични аминокиселини
Црнци

Црнците, или црни луѓе, термините што се користат во одредени земји, често како социјален систем на расна класификација или етничка припадност, за да се напише личност за која се смета дека има потемна боја на кожа во споредба со другите луѓе. Како таква, важност на терминот многу варира помеѓу и во општествената состојба и зависи од контекстот. За многу други поединци, заедници и земји“, терминот „црно има погрдно, застарено, редуктивно значење или има некоја друга нерепрезентативна ознака и затоа терминот не се користи или дефинира.
Различни општества се менуваат со различни критериуми за тоа кој е класифициран „како црно“ и овие општествени конструкции се менуваат со текот на времето. Во многу земји, социјалните променливи гледаат на класификацијата, како и на бојата на кожата, а социјалните критериуми за „црнина“ варираат. Во Обединетото Кралство, „црните луѓе“ историски се еквивалентни на „обоени луѓе“, општи термин за неевропските народи. Во Јужна Африка, Латинска Америка и Северна Америка, луѓето од мешана раса генерално не биле класифицирани како „црни“. Во други области, што е Австралија, доселениците го користеле терминот Црни“ за да се однесуваат на историјата на населението со потеклото и потеклото.
Grand Theft Auto: Пакети со мисии

Grand Theft Auto: Пакети со мисии Тоа е пакет мисија за Grand Theft Auto и е подобрена верзија на првата игра од серијата. London 1969 беше објавен за DOS и Microsoft Windows на 31 март 1999 година. Во април 1999 година беше објавена верзијата за PlayStation. Играта го користи истиот мотор за игри како Grand Theft Auto. Така, ја има истата графика и игра како Grand Theft Auto. Како и Grand Theft Auto, овој пакет мисија содржи сцени со кратки кратки. London 1969 е првиот пакет за проширување објавен за PlayStation.
Нашиот лик се вика Sid Vacant (името е пародија на Sid Vicious и песната Pretty Vacant од Sex Pistols).
Овој пакет за проширување додава 30 нови возила, 32 нови мисии и вистински не-фиктивни градови во играта.
Форбс Шпанија

''Форбс Шпанија'' — месечно бизнис списание кое започнало во 2013 година. Тоа е 25-то меѓународно издание на американскиот бизнис магазин ''Форбс''. Издавач е ШпанијаМедиуми, а основачки уредник на списанието бил Андрес Родригез, претседател на ШпанијаМедиуми. Седиштето ''на Форбс Шпанија'' е во Мадрид.
Хранлива вредност

Хранлива вредност — мерка за урамнотеженоста на неопходните хранливи материи како јаглехидрати, масти, балковини, минерали и витамини во прехранбените производи и исхраната земајќи ги предвид биолошките потреби на човекот што ги внесува. Постојат разни системи на оценување и етикетирање на производите за да се одрази нивната хранлива вредност. Постојат државни и меѓународни уредби со цел информирање на потрошувачите за оптималното внесување на хранливи материи нивната исхрана.
Во биолошки размери, хранливата вредност на храната може да се разликува зависно од различните здравствени состојби (за што постојат препораки), сезонски разлики, возраст, полот и меѓувидовите или таксономски разлики.
1 Поврзано
* Енергетска вредност
* Хранливи материи
Airalo

Airalo е продавница за eSIM-картички. На патниците им обезбедува eSIM-картички за над 200 земји и региони низ светот, давајќи им моментален пристап до интернет во странство. Според податоците од 31 март 2024 година, апликацијата Airalo има над 10 милиони корисници и е достапна на App Store и Google Play Store на 53 јазици.
1 Историја
Airalo е новооснована компанија со седиште во САД, основана во 2019 година од Абрахам Бурак и Бахадир Оздемир. Нивната цел е да им овозможат пристап на патниците до моментално глобално поврзување по прифатлива цена преку технологијата за eSIM.
Абрахам и Бахадир се дигитални номади и претприемачи, што значи дека и самите се соочиле со ограничувањата на поврзувањето при патување. Технологијата за eSIM претставува можност да се обезбеди поприфатлива и подостапна алтернатива за патниците.
Во 2019 година, Airalo обезбеди 1,9 милиони долари како почетен капитал од Antler и од фондот за почетен капитал Surge во сопственост на Sequoia Capital India. Во 2021 година обезбеди финансирање од 5 милиони долари од Серија А, а во 2023 година, 60 милиони долари во рундата за финансирање од Серија Б. e& Capital, огранокот за вложувачки капитал на e& (подобро познат како операторот Etisalat со седиште во ОАЕ) ја предводеше рундата, а учествуваа и „генераторот“ за новоосновани компании Antler Elevate, Liberty Global, Rakuten Capital, Singtel Innov8, Surge (фондот за рана фаза предводен од Peak XV, претходно познат како Sequoia Capital India и SEA), Orange, T Capital (огранокот за вложувачки капитал на Deutsche Telecom), KPN Ventures, Telefónica Ventures и I2BF Global Ventures.
2 Наводи
Авто Плус

Авто Плус — месечно списание за автомобилска индустрија, мотоциклизам и мотоспорт, што се издава во Македонија. Тоа е првото приватно објавено списание по осамостојувањето на Македонија од Југославија во 1991 година. ''Авто Плус'' соработува со италијанското списание ''Quattroruote''.
Ана (ќерка на Борис I)

Ана (|Анна; 9–10 век) била бугарска принцеза и ќерка на кнезот Борис I (852–889).
Ана била втора ќерка на Борис и најмладо од шесте деца родени од неговата втора сопруга Марија, меѓу кои се и кнезот Владимир (r. 889–893) и цар Симеон Велики (r. 893–927), кнезовите Гавраил и Јаков и кнегињата Евпраксија. Ана го добила името по сестрата на нејзиниот татко.
Ана се омажила за ''тарканот'' Симеон, влијателна личност во бугарската држава. Подоцна во нејзиниот живот, како и нејзината постара сестра Евпраксија, Ана станала калуѓерка во манастирот во престолнината Преслав.
1 Натписот на Ана
Во 1965 во Преслав е пронајдена надгробна плоча, со двојазичен натпис, со грчко и кирилско писмо. Се смета дека датира од 867 година. Натписот се поврзува со Ана, ќерката на Борис I, и открива дека таа починала како калуѓерка на 9 октомври без да биде наведена годината.
Натписот гласи:
...оу
съпе
раба бжиꙗ ана † м
ΗΝΗ ΟΚΤΟΜΒΡΗΟΥ ΗC Τ
ΑC Θ ΗΜΕΡΑC ΕΚΥΜΗΘ
Η Η ΔΟΥΛΗ ΤΟΥ Θ(EO)Y ΑΝΑ ΝΕ
[ΑΜΗΝ].
Почина раба божја Ана † Во месец октомври во деветтиот ден почина раба божја Ана.
Разделник

Разделник — пасивен уред на кој се завршуваат каблите, при што овозможува произволни меѓусебни врски.
На пример, на главниот разделник (MDF) сместен во телекомуникациски центар се завршуваат каблите што водат до претплатниците од една страна, и каблите што водат до активна опрема (како што е мултиплексер на ДПЛ и телефонска централа) од другата страна. Услугата му се обезбедува на претплатникот со рачно поврзување со ранжирна жица (усучена парица) помеѓу претплатничката линија и соодветното ДПЛ или ЈКТМ коло.
1 Видови
Разделниците за одредени видови сигнали често имаат специфични акроними:
* DDF — дигитален разделник
* IDF — меѓуразделник
* МДФ - Главен разделник
* ODF или OFDF - оптички разделник (за оптички влакна)
Долина Дрино

Долината Дрино (|Lugina e Drinos, |Κοιλάδα Δρίνου) — долина во јужна Албанија и северозападна Грција покрај реката Дрино.
Дринската долина содржи неколку манастири, од кои најважните се посветени на светите Квирик и Јулија.
Новак (кесар)

Новак (умрел после 1369) бил кесар, вазал на кралот Волкашин.
1 Биографија
Новак првобитно се спомнува без никаква титула. Во изворите се среќава во јануари 1366 година во повелбата на кралот Волкашин со која го потврдува Новаковиот дар на светогорскиот манастирот Свети Пантелејмон. Новак го дарувал селото Копривљане. Во повелбата е нагласено дека селото го населил самиот Новак пред да го дарувал. Веројатно во прашање е селиште (напуштено село) кое Новак го обновил.
Три години подоцна се споменува извсен кесар Новак во ктиторската композиција во црквата „Рождество на Пресвета Богородица“ на островот Мал Град во Преспа во денашна Албанија. Носел висока титула кесар, резервирана за членовите на владетелското семејство. До кесарот Новак се појавуваат и неговата жена, кесариса Кали и синот Амирал. Фактот дека со кесарска титула се јавува во 1369 година, не остава сомнеж дека титулата му ја подарил царот Урош V (1355-1371). Во натписот од 1368/9 година, меѓутоа, е јасно нагласено дека Новак е вазал на кралот Волкашин (1365-1371).
Долен дом

Долен дом — законодавно тело при дводомно законодавство, каде што вториот дом е горниот дом. Иако формално е стилизиран како „под“ горниот дом, во многу законодавни тела ширум светот, долниот дом има поголема моќ или на друг начин има значајно политичко влијание. Долниот дом е обично побројниот од двете комори.
1 Атрибути
Во споредба со горниот дом, долните домови често прикажуваат одредени карактеристики (иако тие варираат по јурисдикција).
; Овластувања
* Во парламентарниот систем , долниот дом;
** Во модерната ера, има многу поголема моќ, обично врз основа на ограничувања против горниот дом.
** Може да го надмине горниот дом на некој начин.
** Може да гласа за недоверба на владата , како и да гласа за или против кој било предложен кандидат за шеф на влада на почетокот на пратеничкиот мандат.
** Исклучоци се Австралија , каде што сенатот има значителна моќ приближна на онаа на претставничкиот дом, и Италија и Романија , каде што сенатот ги има истите овластувања како и претставничкиот дом.
* Во претседателскиот систем , долниот дом:
** Дебатно нешто помалку, долниот дом, исто така, има ексклузивни овластувања во некои области.
** Има единствена моќ да ја отповика извршната власт (горниот дом потоа се обидува со импичмент ).
** Вообичаено иницира законодавство поврзано со присвојување/набавка.
;Статус на долниот дом
* Секогаш избиран директно, додека горниот дом може да се избира директно, индиректно или воопшто да не се избира.
* Нејзините членови може да се избираат со различен систем на гласање од горниот дом.
* Повеќето населени административни поделби се подобро застапени отколку во горниот дом; застапеноста е обично пропорционална со населението.
* Се избира почесто.
* Избран одеднаш, не со скалести мандати.
* Во парламентарниот систем, може да се распушти од извршната власт.
* Повеќе членови. Со забележителен исклучок на Домот на лордовите
* Има целосна или почетна контрола врз буџетот, понудата и монетарните закони.
* Пониска возраст за кандидатура од горниот дом.
Од тогашната влада обично се бара да го претстави својот буџет до долниот дом, кој мора да го одобри буџетот. Распространета практика е сметките за приходи (присвојување) да потекнуваат од долниот дом. Забележителен исклучок од ова е домот на делегати во Западна Вирџинија во САД, кој дозволува сметките за приходи да потекнуваат од која било куќа.
2 Имиња на Долните домови
Многу долни домови се именувани на манири како што се:
* Комора на пратеници
* Претставничка комора
* Дом на Собранието
* Дом на општините
* Дом на делегати
* Дом на народот (вклучувајќи го и Лок Сабха )
* Претставничкиот дом
* Законодавно собрание
* национално собрание
* Националниот совет
* Сејм / Сејмас
Блажо Чекоров

Блажо Чекоров - Ѓуро ( во — ) — македонски партизан, учесник во Народноослободителната војска на Македонија. Носител на Партизанска споменица 1941 година.
1 Животопис
1.1 Семејство и обрзование
Блажо Чекоров, бил одгледан од неговата тетка Ташка Аризанова како посинок, но роден од мајката по име Зара (сестра на Ташка Аризанова), кој заради 15-те изгубени живородени деца ѝ е даден од Зара на Ташка на одраснување заради продолжување на родот. Ташка поради немањето среќа со сопствениот род, го оженила посинокот Блажо Чекоров уште на 17-годишна возраст за да дочека што побрзо внуци. Од 12 деца што му се раѓаат на Блажо Чекоров, шест умреле како мали. Меѓу шесте живи деца бил и Диме Чекоров, еден од настраданите ваташки младинци.
Од образованието завршил 4 оделенија основно училиште во Ваташа и Кавадарци. За прв пат со револуционерните идеи се запознал во 1936 година кога на еден состанок со Страшо Пинџур во Ваташа било говорено за опасноста од фашизмот во светот. Во 1938 година активно пропагира за листата на Здружената опозиција заедно со Страшо Пинџур, Тодор Велков, Васил Димитров и други. Во партиската организација во Ваташа е вклучен во 1940 година заедно со Ристо Џунов. Поради неговиот бунтовен карактер и немирен дух, бил честопати затворан од властите на Кралството Југославија. Во 1942 година Блажо станал член на МК на КПЈ во Ваташа заедно со Ангел Ралев, Ѓошо Бојаџиев, Блажо Паракеов и Боро Ангелов. Во 1942 година тој со поголема група ваташани се основачи на Задругата „Напредок” во Ваташа. Во времето на престојот на велешките партизани како илегалци во атарот на село Ваташа, тој бил еден од најактивните во нивното сместување и снабдување со храна. По стрелањето на неговиот син Диме, наместо да биде скршен, што и му било целта на бугарскиот окупатор, излегол во партизани, прво во одредот „Добри Даскалов“, потоа во баталјонот „Страшо Пинџур“ и на крајот станал дел од Втората македонска ударна бригада.
По ослободувањето на Кавадарци бил распореден во доброволната милиција. За своето учество во НОВ и револуцијата 1941-1945 година бил награден со Орден заслуги за народ и Партизанска споменица 1941 година. Доживувајќи длабока старост, починал во 1990 година.
2 Поврзано
* Диме Чекоров
Чимислав

Чимислав (|Cimusclus) — лужичкосрпски кнез (Коледиќи), наследник на кнезот Милидух, кој загинал во битка со Франките во 806 година или наследник на Тунгло споменат во 826 година. Се смета за архонт на династијата Пјесов. Исто така водел бунт против Лудвиг Побожниот во 839 година. Загинал во битка со Саксонците во 840 година во близина на Кенигсбург. Подоцна, Саксонците одзеле дел од неговата земја и ги принудиле Лужичките Срби да им плаќаат данок. Чимислав бил еден од најсилните Срби во тоа време, поседувал 12 града. После тоа, избрале нов кнез кој склучил мир со Франкија.
Орнитологија

Орнитологија — наука што ги проучува птиците. Опфаќа различни гледишта на биологијата, однесувањето, екологијата и зачувувањето на птиците. Орнитолозите, научниците што ги проучуваат птиците, испитуваат сè, од анатомија и физиологија на птиците до нивните живеалишта и природата на преселбата. Тие често користат алатки како двогледи, камери и техники за прстенување за да ги набљудуваат и следат птиците во дивината.
1 Орнитолошки методи
Истражувањето се врши на различни начини. Наједноставно е набљудувањето.
Некои проучувања се спроведуваат со прстенување на птиците. За да се направи ова, птиците се фаќаат со посебни мрежи или кафези, се ставаат на прстени и се ослободуваат. За да се одредат одликите на големината и тежината на птиците, тие се мерат.
2 Поврзано
* Класификација на птиците
Цивил Медиа

Цивил Медиа е македонски портал, основан во 2009 година, од страна на Џабир Дерала, кој е сопственик и главен и одговорен уредник на истиот. ЦИВИЛ МЕДИА е портал кој секојдневно емитува вести, стории, прави анализи и интервјуа неколку пати во неделата.
1 ЦИВИЛ
ЦИВИЛ МЕДИА е организациска единица на ЦИВИЛ основана во 2009 година во чие создавање учествувале членовите на тогаш неформалната Редакција, како и членовите на Собранието на Извршниот Комитет на организацијата. Првиот состав на раководството на ЦИВИЛ МЕДИА ги вклучуваше: Ристо Поповски, Зоран Стефаноски, Илир Ајдини, Ѕвездан Георгиевски, Џабир Дерала и други...
2 Редакција
* Главен и одговорен уредник Џабир Дерала.
* Уредувачки колегиум: Биљана Јордановска, Дијана Тахири, Дехран Муратов, Драган Мишев, Џабир Дерала и Назми Абдурахмани.
* Колумнисти и соработници: Зоран Иванов, Љубомир Костовски, Војо Маневски, Јане Ѓорѓиоски и Сашо Ордановски.
* Диск и внатрешно политичка редакција Дамјан Варошлија.